**Tervetuloa merkkisuoritustilaisuuteen lauantaina 8.12. klo 15 alkaen!**

(Avoin Oulunsalon Ratsastajien jäsenille.)

**Mitkä merkkisuoritukset?**

Seuramme jäsenet voivat suorittaa Suomen Ratsastajainliiton ratsastus- ja hoitomerkkejä. Tällä hetkellä on mahdollista suorittaa perus-, C-, B- sekä aikuisratsastusmerkit. Lisäksi hoito- ja käsittelymerkeistä on mahdollista suorittaa minimerkki (alle 10-vuotiaille) ja perushoitomerkki.

Koulu- ja esteratsastuskokeita voi suorittaa melkein kaikissa Ousan kilpailuissa. Tästä kerrotaan aina erikseen kilpailukutsussa. Toisinaan järjestetään myös erillisiä merkkisuoritustilaisuuksia, joissa on myös mahdollista suorittaa eri osakokeita.

Osasuoritukset eivät vanhene, mutta merkin saamiseksi kaikki osasuoritukset tulee olla suoritettu. Valmiista merkkisuorituksesta ratsastaja saa merkinnän seuraavan vuoden jäsenkorttiinsa.

**Mitä osasuorituksia mihinkin merkkiin kuuluu?**

**Perusmerkki**

-hevosen varustaminen

-hevosen taluttaminen

-ratsaille nouseminen

-ratsailta laskeutuminen

-ratsastuskoe n. jatko 1 -tasolla

(Perusmerkin kouluohjelma 1997)

**C-merkki**

-kouluratsastuskoe (C-merkin kouluohjelma 1997)

-rataesteratsastuskoe (C-merkin esterata tai väh. 60cm rata)

**Aikuisratsastusmerkki**

-kouluratsastuskoe n. HeB-tasolla (Aikuisratsastusmerkki 2010)

**B-merkki**

-kouluratsastuskoe (B-merkin kouluohjelma 2010)

-rataesteratsastuskoe (B-merkin esterata tai väh. 80cm esterata)

**Minimerkki (alle 10-vuotiaille)**

-tallin sääntöjen osaaminen

-hevosen harjaaminen ja kavioiden puhdistaminen

-riimun pukeminen

-hevosen taluttaminen

-varusteiden osien tunnistaminen

**Perushoitomerkki**

-tallikäyttäytyminen

-hevosen hoitaminen

-hevosen sitominen

-hevosen puhdistus

-hevosen varustaminen

-hevosen taluttaminen

**Merkkisuoritustilaisuus 8.12.18**

8.12. järjestettävässä tilaisuudessa on mahdollisuus suorittaa seuraavat merkit tai merkkien osasuoritukset:

-C-merkin kouluratsastuskoe

-B-merkin kouluratsastuskoe

-Aikuisratsastusmerkki

-Perusmerkki (kaikki osasuoritukset kerralla)

-Minimerkki (kaikki osasuoritukset kerralla)

-Perushoitomerkki (kaikki osasuoritukset kerralla)

Suorituksia on vastaanottamassa ratsastuksenohjaaja Laura Mattila.

**Ilmoittautumiset ja peruutukset**

Ilmoittautuminen tekstiviestitse numeroon 0402572079. Ilmoittautuminen alkaa **maanantaina 26.11. klo 12.00** ja päättyy sunnuntaina 2.12. klo 24.00.

Varmistathan, että saat viestiisi kuittauksen ja siten ilmoittautuminen on tullut perille. Pystymme valitettavasti ottamaan vastaan vain 10-15 ratsastajaa ja 5-10 hoitomerkkien suorittajaa (riippuen suoritettavista radoista) hevosten työmäärästä johtuen. Paikat täytetään ilmoittautumisjärjestyksessä.

Ilmoittautuessasi kerro nimesi, minkä merkin/osasuorituksen haluat suorittaa sekä vähintään kolme ratsuvaihtoehtoa (vain ratsastusmerkkien suorittajat, hoitomerkkeihin hevosta ei voi toivoa). Ilmoita myös, mikäli haluat suorittaa useamman suorituksen, jos paikkoja jää vapaaksi.

Hevosjaot ja suoritusjärjestys julkaistaan seuran nettisivuilla ja Facebookissa viimeistään torstai-iltana 6.12.

Peruutukset tekstiviestitse numeroon 0402572079 viimeistään keskiviikkona 5.12. klo 15.00 mennessä. Myöhästyneistä peruutuksista ja peruuttamatta jätetyistä ilmoittautumisista joudumme perimään lähtömaksun. Sairastapaukset käsitellään erikseen.

**Muuta huomioitavaa**

-Lähtömaksu 20€ (sis. ratsastuskoulun hevosvuokran 11€).

-Suoritusradan valmistelu alkaa klo 15.00 ja verryttely klo 15.40. Kaikkien ratsastajien tulee osallistua radan pystyttämiseen, jotta tilaisuus etenee sujuvasti!

-Kaikkien ratsastajien tulee olla paikalla itse varustamassa oma hevonen.

-Asu siisti ratsastusasu. Turvakypärä pakollinen. Turvaliivin käyttöä suositellaan.

-Tilaisuus on avoin vain Oulunsalon Ratsastajille.